ETTORE STAMPINI — ALTKI SAGGI UMANISTICI 351 



ALTRI SAGGI UMANISTICI 



ELEGIACA 



EPIGRAMMATA et I NSCR I PT I O NES 



HECTORIS STAMPINI 

 Socii ordinarii Taurinensis 



EPIGRAMMA T A 



I. 



Ad Ioannem Faldella Senatorem 



Obtuli amicitiae, colui quam mente fideli, 



munera quae hic parvus parva libellus habet, 

 parva quidem atque etiam calamo signata latino; 



beu! minimi haec aetas scripta latina facit. 

 Sed, mihi si rarus lector continget amicus, 



quid refert? lector tum mihi pluris erit. 

 Si et dederit plausus doctus Faldella, putabo 



sidera sublimi me tetigisse manu. 



II. 



Ad Benedictum Fbaccalvieri (^) 



(prid. non. mai. an. MCMXXII) 



Docte Pater, cordi semper carissime nostro, 

 quem colere officium est, magnificare decus. 



(') Ohm Rectorem Regii Ephebei Montiscalerii, nunc autem Romae 

 flummum Sodalium Barnabitarum Magistrum. 



